થોડા સમય પહેલાં ગુજરાતી ફિલ્મ ‘છેલ્લો દિવસ’ના કારણે મોટો વિવાદ થયો હતો. રાજ્ય સરકારના માહિતી ને પ્રસારણ વિભાગને મોકલવામાં આવેલી આ ફિલ્મની સેન્સર કોપી કોઇએ યુટ્યુબ પર અપલોડ કરી દીધી હતી અને મોટો હોબાળો થયો હતો. જોકે હવે આવી ઘટના ન બને તે માટે થઇને માહિતી અને પ્રસારણ વિભાગ દ્વારા ફિલ્મના પ્રોડ્યુસરને સેન્સર અને કરમુક્તિ માટે અલગથી પ્રિવ્યૂ-શોનું આયોજન કરવાનું કહેવામાં આવ્યું છે.